КОМИ РЕСПУБЛИКАСА ЮРАЛЫСЬЛÖН  
ИНДÖД

**Коми Республикаса государственнöй гражданскöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр вынсьöдöм йылысь**

«Коррупциялы паныд тыш йылысь» Федеральнöй оланпаслöн 8 статья, «Коми Республикаса государственнöй гражданскöй службалöн öткымын юалöм йылысь» Коми Республикаса Оланпас серти шуа:

1. Вынсьöдны Коми Республикаса государственнöй гражданскöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр, содтöдын индöм серти.

2. Коми Республикаса олöмö пöртысь власьт органъясса юрнуöдысьяслы:

а) 2009 вося октябр 1 лунöдз вынсьöдны тайö Индöдöн вынсьöдöм чин лыддьöглöн II юкöд серти Коми Республикаса олöмö пöртысь власьт лöсялана органъясын, Коми Республикаса государственнöй органъясын Коми Республикаса государственнöй гражданскöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр;

б) тöдмöдны Коми Республикаса колана государственнöй гражданскöй служащöйясöс тайö пунктса «а» подпунктöн артыштöм лыддьöгöн.

3. Вöзйыны Коми Республикаын меставывса асвеськöдлан органъяслы 2009 вося октябр 1 лунöдз урчитны муниципальнöй службаса чин лыддьöг, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр.

4. Тайö Индöдыс вынсялö сiйöс официальнöя йöзöдан лунсянь 10 лун бöрын.

Коми Республикаса Юралысь В.Торлопов

Сыктывкар

2009 вося август 28 лун

99 №

ВЫНСЬÖДÖМА

Коми Республикаса Юралысьлöн

2009 во август 28 лунся 99 №-а Индöдöн

(содтöд)

Коми Республикаса государственнöй гражданскöй службаса чинъяслöн, кытчö гражданаöс индöм дырйи да кöнi Коми Республикаса государственнöй гражданскöй служащöйяслöн уджалöм дырйи колö сетны чöжöс йылысь, эмбур да эмбур сяма обязательствояс йылысь юöр, а сiдзжö сылöн гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöр,

**ЛЫДДЬÖГ**

I юкöд. Коми Республикаса государственнöй

гражданскöй службаса чинъяс

Коми Республикаса государственнöй гражданскöй службаса чинъяс, кутшöмъясöс «Коми Республикаса государственнöй гражданскöй службаса чинъяслöн реестр йылысь» Коми Республикаса Оланпасöн вынсьöдöм Коми Республикаса государственнöй гражданскöй службаса чинъяслöн реестрöн пыртöма Коми Республикаса государственнöй гражданскöй служба чинъяслöн вылыс группаö.

II юкöд. Коми Республикаса государственнöй гражданскöй службаса мукöд чин, кöнi уджалöмыс йитчöма коррупционнöй сьöкыдлунöн

Коми Республикаса государственнöй гражданскöй службаса чинъяс, кöнi чина могъяссö збыльмöдöмыс артыштö:

вöчны пыр, кутшöмкö кад либö торъя уджмогъяс серти власьт петкöдлысьлысь удж либö организационно-распорядительнöй либö административно-хозяйственнöй удж;

олöмö пöртны гражданалы да органиазцияяслы государственнöй услугаяс;

нуöдны видзöдан да дöзьöритан мероприятиеяс;

дасьтыны да примитны бюджетнöй ассигнованиеяс, субсидияяс, бюджеткостса трансфертъяс юклöм, а сiдзжö дзескöдöм ресурсъяс (квота, частота, му пытшкöс участокъяс да мукöд) юклöм йылысь решениеяс;

веськöдлыны государственнöй эмбурöн;

вöчны государственнöй закупкаяс либö сетны лицензияяс да разрешениеяс;

видзны да юклыны материально-техническöй озырлун.

Вудж. Кузнецова, 3 610 пас